เรื่องร้องเรียน (ร้องเรียน,เสียงรบกวน,สอบถาม,สัตว์จรจัด,เสนอแนะ) วันที่ 2023-08-23 17:15:43 — แขวงบางพลัด เขตบางพลัด กรุงเทพมหานคร
ขอแจ้งเขตบางพลัด ให้ช่วยจัดการเรื่องสุนัขจรจัดที่ดุร้าย จำนวน 3 ตัว โดยด่วนที่สุด

ตามที่เคยได้แจ้งเรื่องนี้ไป เมื่อวันที่ 11 มกราคม 2566 
(เลขอ้างอิง 2023-K9AA4Q)
ว่ามีสุนัขจรจัด จำนวน 3 ตัว มีลักษณะต่างจากหมาจรจัดทั่วไป คือ ดุร้าย ขู่จะกัดชาวบ้านที่อาศัยบริเวณนี้ 
- มีผู้ที่เดินผ่านบริเวณนี้ได้รับบาดเจ็บเล็กน้อยจากการวิ่งหนีและหกล้ม
- มีผู้ที่พักผ่อนไม่เพียงพอ จากเสียงรบกวนตอนกลางคืน จนถึงขั้นมีผลกระทบต่อสุขภาพ นั้น

***ขอแจ้งเพิ่มเติมว่า***
1. ขอขอบคุณเจ้าหน้าที่ ที่เข้ามาดำเนินการอย่างรวดเร็ว (ลงตรวจสอบข้อเท็จจริงในวันที่แจ้งเลย) เจ้าหน้าที่ได้เข้ามาคุย และให้คำแนะนำกับชายท่านหนึ่ง (ที่ไม่ชอบใส่เสื้อ) และหญิงจากบ้านหลังสีดำ

เท่าที่พอจะทราบคือ เจ้าหน้าที่ได้สอบถามว่า เป็นเจ้าของสุนัขหรือไม่
และทั้งสองให้การปฏิเสธ 

เจ้าหน้าที่จึงแนะนำว่า ให้ถอดปลอกคอสุนัขออก และเก็บกรงสุนัขหน้าบ้านเสีย เพื่อให้สุนัขมีสถานะชัดเจนว่า "เป็นสุนัขจรจัด ไม่มีเจ้าของ"

แต่เจ้าหน้าที่มีข้อจำกัด เรื่อง ไม่มีสถานที่รับสุนัขจรจัด 
ทาง กทม. ขอเวลา 3 เดือน เพื่อจัดสถานที่รับดูแลสุนัขจรจัด ต่อไป

2. ผู้ให้อาหารสุนัขทั้งสองท่าน ได้ทำตามคำแนะนำ ด้วยการถอดปลอกคอสุนัขออก และเก็บกรงสุนัขหน้าบ้าน และได้เปิดใจคุยกับชาวบ้านละแวกนั้นว่า ให้ทน รอ กทม. เป็นเวลา 3 เดือน แล้ว กทม. จะดำเนินการเรื่องนี้ให้

3. ระหว่างนั้น สุนัขก็ยังคงดุร้ายเช่นเดิม ได้กัดเด็กอายุประมาณ 3 ขวบ จำนวน 1 คน (แต่ผู้ปกครองไม่เอาเรื่อง) และได้กัดผู้ใหญ่อีกจำนวน 2 คน (ผู้ใหญ่ 2 คนนั้น ก็รักษาตัวเองเช่นกัน)

4. จากนั้น ประมาณเดือนมิถุนายน 2566 มีเจ้าหน้าที่พร้อมเครื่องมือจับสุนัข และกรงสุนัข เข้ามาในพื้นที่ เพื่อที่จะจับสุนัขไปไว้ในสถานที่ที่เหมาะสม

แต่ไม่แน่ใจว่า คุยอะไรกับชาย (ที่ไม่ชอบใส่เสื้อ) ซักพักเจ้าหน้าที่ก็กลับไป โดยไม่ได้ดำเนินการใดๆ

5. และเมื่อประมาณต้นเดือนสิงหาคม 2566 ได้มีเจ้าหน้าที่อีกทีมหนึ่งเข้ามา 
(เข้าใจว่า เป็นเจ้าหน้าที่จากกองสัตวแพทย์ สำนักอนามัย กทม.)
พร้อมที่จะดำเนินการ

แต่ก็ไม่แน่ใจว่า คุยอะไรกับชาย (ที่ไม่ชอบใส่เสื้อ)
ซักพักเจ้าหน้าที่ก็กลับไป โดยไม่ได้ดำเนินการใดๆ เหมือนเดิม 

6. คำถามคือ ไม่ทราบว่า สุนัขเปลี่ยนสถานะเป็น "สุนัขที่มีเจ้าของ" แล้วหรือไม่ จะได้ดำเนินการทางกฎหมายกับเจ้าของสุนัขแทน

หรือยังคงสถานะ สุนัขจรจัด อยู่เหมือนเดิม
ถ้ายังคงเป็นกรณีนี้ รบกวนฝากทีม กทม. ช่วยดำเนินการโดยเร่งด่วนด้วย

(เจ้าหน้าที่ กทม. สามารถตรวจสอบข้อเท็จจริงเพิ่มเติมด้วยการทดลองเดินผ่านบริเวณนี้ หรือสอบถามข้อมูลเพิ่มเติมจากชาวบ้านแถวนี้ได้ เพราะสภาพยังเหมือนเดิมไม่ต่างจากที่เคยแจ้งไปเมื่อต้นปี 

ถ้ามาช่วงสายๆ อาจจะเจอ หรือไม่เจอสุนัขได้ เพราะสุนัขอาจจะนอนหลับ หรือวิ่งเล่นที่ซอยอื่น 
แต่ถ้ามีเจ้าหน้าที่ที่ทำงานกะกลางคืน ที่สามารถมาตรวจได้ ซัก 3 ทุ่ม ถึง ตี5 เจอแน่นอน 100%)

ขอแสดงความนับถือ
ผู้ได้รับความเดือดร้อน